b"\n_START_ARTICLE_\nGrosseto\n_START_PARAGRAPH_\nGrosseto er en by i Italia og er hovedstad i provinsen Grosseto i regionen Toscana, og har ca. 80\xc2\xa0000 innbyggere. Byen ligger 12 km fra Tyrrenhavet i omr\xc3\xa5det Maremma, og er et senter p\xc3\xa5 sletta som elva Ombrone renner gjennom.\n_START_SECTION_\nHistorie\n_START_PARAGRAPH_\nGrosseto har spor tilbake til senmiddelalderen. Den er f\xc3\xb8rste gang nevnt i 803 som et len under grevskapet Aldobrandeschi. _NEWLINE_Byen ble viktigere med \xc3\xa5rene, hovedsakelig siden Rusell\xc3\xa6 og Vetulonia forfalt. I 1137 ble byen erobret av tyske tropper, ledet av hertug Henrik X av Bayern, sendt av keiser Lothar III av Det tysk-romerske riket for \xc3\xa5 ta tilbake makten fra Aldobrandeschi. Et \xc3\xa5r senere ble setet i bisped\xc3\xb8mmet Roselle flyttet til Grosseto._NEWLINE_I 1151 sverget innbyggerne lojalitet til Siena. Aldobrandeschi-familien ga i 1222 innbyggerne retten til \xc3\xa5 ha ein egen podest\xc3\xa0, sammen med tre r\xc3\xa5dgivere og konsulene. I 1244 ble byen erobret av Siena, og fra den tid delte Grosseto Sienas skjebne. Den ble en viktig festningsby, og murene og bastionene er fremdeles synlige. I 1266 og 1355 pr\xc3\xb8vde de \xc3\xa5 frigj\xc3\xb8re seg fra Siena, men begge fors\xc3\xb8kene var mislykket. Da ghibellinerne og guelferne kjempet om makten i byen pr\xc3\xb8vde Umberto og Aldobrandino Aldobrandeschi \xc3\xa5 ta tilbake makten i Grosseto. Sienas h\xc3\xa6r seigret, og i 1259 utnevnte de en podest\xc3\xa0 fr sin egen by. Grosseto kom seg igjen fri, og et \xc3\xa5r senere kjempet de side om side med Firenze i slaget ved Montaperti. De neste \xc3\xa5rene ble Grosseto okkupert, plyndret og bannlyst av pave Klemens IV, igjen frigjort under en republikk ledet av Maria Scozia Tolomei, omleiret av keisar Ludvig IV (1328) og av motpave Nikolas V i 1336, f\xc3\xb8r den til slutt ble underlagt Siena for godt. _NEWLINE_Svarted\xc3\xb8den i 1348 rammet Grosseto hardt, og i 1369 var det bare noen hundre familier igjen. I tillegg ble omr\xc3\xa5dene rundt byen plyndret, som i 1447 av Alfons V av Sicilia og i 1455 av Jacopo Piccinino. _NEWLINE_Siena sitt styre endte i 1559 da Karl V ga hele hertugd\xc3\xb8mmet til Cosimo I de' Medici, f\xc3\xb8rste storhertug av Toscana. I 1574 begynte byggingen av bymurer, og disse er fortsatt godt bevart. Den omliggende elvesletta ble drenert. Grosseto var likevel en liten by, og hadde bare 700 innbyggere p\xc3\xa5 begynnelsen av 1700-tallet. _NEWLINE_Under styret til Huset Lorrain blomstret Grosseto p\xc3\xa5 ny. Den ble deretter hovedstad i den nye provinsen Maremma."